Title: คำสั่งหัวหน้าคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ที่ 18/2549 เรื่อง การจัดตั้งสำนักงานเลขาธิการคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข

คำสั่งหัวหน้าคณะปฏิรูปการปกครองในระบอบประชาธิปไตย
อันมีพระมหากษัตริย์ทรงเป็นประมุข
ที่ ๑๘/๒๕๔๙
เรื่อง การจัดตั้งสำนักงานเลขาธิการคณะปฏิรูปการปกครองในระบอบประชาธิปไตย
อันมีพระมหากษัตริย์ทรงเป็นประมุข

เพื่อให้การบริหารงานของคณะปฏิรูปการปกครองในระบอบประชาธิปไตย
อันมีพระมหากษัตริย์ทรงเป็นประมุข ตามคำสั่งหัวหน้าคณะปฏิรูปการปกครองในระบอบประชาธิปไตย
อันมีพระมหากษัตริย์ทรงเป็นประมุข ที่ ๗/๒๕๔๙ เรื่อง การจัดส่วนงาน และการแบ่งมอบหน้าที่ความรับผิดชอบเป็นไปด้วยความเรียบร้อยและมีประสิทธิภาพ
จึงให้จัดตั้งสำนักเลขาธิการคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข
(สลธ.คปค.) โดยมีข้อกำหนดที่สำคัญ ดังนี้

๑.
หน้าที่
๑.๑
ปฏิบัติงานเกี่ยวกับการประชุมของคณะปฏิรูปการปกครองในระบอบประชาธิปไตย
อันมีพระมหากษัตริย์ทรงเป็นประมุข
๑.๒
พิจารณางานนำเสนอหัวหน้าคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข
เพื่อสั่งการเกี่ยวกับการปฏิบัติราชการของกระทรวง ทบวง กรม
รวมทั้งส่วนราชการที่กฎหมายกำหนดให้ขึ้นตรงต่อนายกรัฐมนตรี
๑.๓
กำกับดูแลให้มีการประสานงานระหว่างคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข
กับส่วนราชการ รัฐวิสาหกิจ และหน่วยงานอื่น ๆ ที่เกี่ยวข้อง
๑.๔
กลั่นกรองบรรดาแถลงการณ์ คำสั่ง ประกาศ หรือเอกสารอื่นใด ที่ประกาศให้ทราบทั่วไป ก่อนนำเสนอหัวหน้าคณะปฏิรูปการปกครองในระบอบประชาธิปไตย
อันมีพระมหากษัตริย์ทรงเป็นประมุข
๑.๕ ดำเนินการเรื่องการประชาสัมพันธ์ และการเสริมสร้างความเข้าใจและความรักความสามัคคีให้เกิดขึ้นในชาติ
๑.๖
รับผิดชอบงานธุรการของคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข

๒.
สถานที่ ตั้งอยู่ในกองบัญชาการกองทัพบก ณ บริเวณอาคาร ๒ ชั้น ๔

๓.
ให้ใช้โครงสร้างการจัดสำนักงานเลขาธิการคณะปฏิรูปการปกครองในระบอบประชาธิปไตย
อันมีพระมหากษัตริย์ทรงเป็นประมุข ตามผนวกที่แนบท้ายคำสั่งนี้ และให้เลขาธิการคณะปฏิรูปการปกครองในระบอบประชาธิปไตย
อันมีพระมหากษัตริย์ทรงเป็นประมุข มีอำนาจในการออกคำสั่งบรรจุกำลังพลได้ตามความเหมาะสม

๔.
ให้หน่วยราชการหรือหน่วยงานของรัฐที่เกี่ยวข้องให้การสนับสนุนกำลังพล งบประมาณ
วัสดุ สำหรับการดำเนินการของสำนักงานเลขาธิการคณะปฏิรูปการปกครองในระบอบประชาธิปไตย
อันมีพระมหากษัตริย์ทรงเป็นประมุขข้างต้น

ทั้งนี้
ตั้งแต่วันที่ ๒๐ กันยายน พุทธศักราช ๒๕๔๙ เป็นต้นไป[๑]

สั่ง ณ วันที่
๒๗ กันยายน พุทธศักราช ๒๕๔๙
พลเอก สนธิ
 บุญยรัตกลิน
หัวหน้าคณะปฏิรูปการปกครองในระบอบประชาธิปไตย
อันมีพระมหากษัตริย์ทรงเป็นประมุข

[เอกสารแนบท้าย]

๑.
ผนวก ก (โครงสร้างการจัด) ประกอบ คำสั่ง หน.คปค. ที่ ๑๘/๒๕๔๙ ลงวันที่ ๒๗ ก.ย. ๔๙

(ดูข้อมูลจากภาพกฎหมาย)

นันทนา/ผู้จัดทำ
๑๒  ตุลาคม  ๒๕๔๙

ศรินรันต์/ปรับปรุง
๓๐ มิถุนายน
๒๕๖๓

อรญา/ตรวจ
๘ กรกฎาคม ๒๕๖๓

[๑] ราชกิจจานุเบกษา
เล่ม ๑๒๓/ตอนที่ ๑๐๖ ก/หน้า ๒๓/๔ ตุลาคม ๒๕๔๙